19 जुलाई तक भारी बारिश से 747 मौतें; महाराष्ट्र में लैंडस्लाइड से पूरा गांव तबाह, 16 मौतें
India Weather (Monsoon) Live Updates 2023 - IMD State-Wise Rainfall And Flood Situation Latest News, Photos And Videos On Dainik Bhaskar, देशभर में 22 राज्यों के 235 जिले बाढ़ से प्रभावित हैं। इस मानसून में 19 जुलाई तक भारी बारिश से 747 मौतें हुई हैं।
देशभर में 22 राज्यों के 235 जिले बाढ़ से प्रभावित हैं। 10 हजार मकान तबाह हो गए हैं। बाढ़ के चलते 2.50 लाख हेक्टेयर फसल बर्बाद हो चुकी है। वहीं, मरने वाले जानवरों की संख्या 21 हजार से ज्यादा हो चुकी है। यह जानकारी ABP न्यूज ने दी है।
इधर, महाराष्ट्र के रायगढ़ में लैंडस्लाइड की वजह से पूरा गांव तबाह हो गया। इसमें 16 लोगों की मौत हो गई। रायगढ़ में 6 में से 3 नदियां खतरे के निशान से ऊपर बह रही हैं। इनमें अंबा, सावित्री और पातालगंगा शामिल हैं। अधिकारियों ने बताया कि कुंडलिका, गढ़ी और उल्हास नदी का जलस्तर खतरे के निशान के करीब पहुंच गया है।
बाढ़ जैसे हालात के बीच महाराष्ट्र में NDRF की 12 टीमें तैनात की गई हैं। वहीं गुजरात में भारी बारिश को देखते हुए 6 जिलों में NDRF की तैनाती की गई हैं।
इधर, हरियाणा के सिरसा जिले में घग्गर नदी का पानी दिल्ली-बठिंडा NH-9 तक पहुंच गया है। इसकी वजह से सिरसा शहर के डूबने का खतरा पैदा हो गया है।
रायगढ़ में लैंडस्लाइड की तस्वीरें...
अब जानिए देश के मौसम का हाल...
अगले 24 घंटे कैसे रहेंगे…
इन राज्यों में तेज बारिश होगी: जम्मू-कश्मीर, लद्दाख, उत्तराखंड, पूर्वी राजस्थान, पश्चिमी मध्यप्रदेश, पूर्वी मध्यप्रदेश, गुजरात, महाराष्ट्र, छत्तीसगढ़, तेलंगाना, ओडिशा, गोवा, कर्नाटक, केरल, आंध्र प्रदेश।
इन राज्यों में हल्की बारिश होगी:  पंजाब, हरियाणा, दिल्ली, झारखंड, पश्चिम बंगाल, अरुणाचल प्रदेश, असम, मेघालय में बिजली चमकने के साथ हल्की बारिश हो सकती है।
मौसम से जुड़े अपडेट्स...
अलग-अलग राज्यों से मानसून की तस्वीरें...
अन्य राज्यों में मौसम का हाल...
MP में भोपाल-उज्जैन समेत 16 जिलों में तेज बारिश का अलर्ट, बड़वानी में नर्मदा खतरे के निशान से ऊपर
मध्यप्रदेश में शुक्रवार को कई जिलों में अति भारी या फिर भारी बारिश का अलर्ट है। इनमें नर्मदापुरम, बैतूल और रतलाम ऐसे जिले हैं, जहां 24 घंटे में 8 इंच तक बारिश हो सकती है। वहीं, भोपाल, उज्जैन समेत 16 जिलों में तेज बारिश हो सकती है। बड़वानी में नर्मदा नदी खतरे के निशान से 4 फीट ऊपर बह रही है। पढ़ें पूरी खबर...
छत्तीसगढ़ के चार जिलों में भारी बारिश का अलर्ट: रायपुर में पड़ेगी बौछारें
छत्तीसगढ़ के 4 जिलों में भारी बारिश का अलर्ट जारी किया है। सुकमा, बीजापुर, नारायणपुर और कांकेर जिले के लिए यलो अलर्ट के साथ राजधानी में भी हल्की से मध्यम बारिश की संभावना जताई है। 22 जुलाई तक के लिए ये अलर्ट जारी किया गया है। प्रदेश के कुछ जगहों पर आकाशीय बिजली गिरने की भी आशंका जताई गई है। पढ़ें पूरी खबर...
बिहार में अगले 2 दिनों तक बारिश की उम्मीद नहीं: 40 डिग्री तक पहुंच सकता है पटना का तापमान
20 जुलाई तक बिहार में 395.7 मिमी बारिश होनी चाहिए थी, लेकिन 238.1 मिमी ही बारिश हुई है। मौसम विभाग की माने तो फिलहाल अगले 2 दिनों तक बारिश का कोई भी अनुमान नहीं है।पटना में आज पूरे दिन कड़ी धूप रहेगी। अधिकतम तापमान 36 से 38 डिग्री सेल्सियस तक दर्ज किया जाएगा। पढ़ें पूरी खबर...
हरियाणा में आज 5 जिलों में बारिश का अलर्ट:593 गांवों में अभी भी बाढ़
हरियाणा में आज 5 जिलों में बारिश को लेकर चंडीगढ़ मौसम विभाग ने यलो अलर्ट जारी किया है। मौसम विभाग के अनुमान के मुताबिक, पंचकूला, करनाल, यमुनानगर, कुरूक्षेत्र और कैथल जिलों में गरज-चमक के साथ भारी बारिश होने की आशंका है। पढ़ें पूरी खबर...
हिमाचल से पठानकोट का संपर्क टूटा: चक्की पुल डैमेज, घग्गर को बांधने की कोशिश नाकामयाब
पंजाब में बाढ़ के हालात काबू में नहीं आ रहे हैं। मालवा के बाद अब माझा भी बाढ़ की चपेट में है। पठानकोट का हिमाचल प्रदेश से जोड़ने वाला चक्की पुल कुछ समय के लिए बंद कर दिया गया है। वहीं करतारपुर कॉरिडोर भी अगले 3 दिन के लिए बंद कर दिया गया है। अब श्रद्धालु अगले 3 दिन पाकिस्तान में श्री करतारपुर साहिब के दर्शनों के लिए नहीं जा सकेंगे। पढ़ें पूरी खबर...